**2. razred**

**PETEK, 27.3.2020**

**ŠPO Vaje z žogo**

Te vaje izvajaj med odmori.

Ležiš na trebuhu, na znak dvigni roke in zaploskaj. Kolikokrat ti uspe zaploskati?

Kot pajac sproščeno sonožno poskakuješ na mestu in stresaš telo.

Z rokami se oprimi sedalnega dela stola. Sonožno poskakuj levo, desno.

Kot pajac sproščeno sonožno poskakuješ na mestu in stresaš telo.

Stojiš razkoračno, brisačo držiš ravno nad glavo. Menjaje izvajaj odklon v desno in v levo. Odklone lahko izvajamo tudi v kleku, pri tem se konec brisače dotakne tal.

Stojiš razkoračno, brisačo držiš ravno nad glavo. Nato izvajaš menjaje zasuk trupa v levo in desno in pri tem pogledamo čez levo in desno ramo nazaj. Noge so iztegnjene na mestu.

Kot pajac sproščeno sonožno poskakuješ na mestu in stresaš telo.

Poišči žogo in vadi vodenje okrog ovir z roko, nogo, palico.

**SLJ Pesem: ZAJEC IN PES**

Se spomniš pravljice o zajcu in psu? Kaj je bil po poklicu pes? Kaj je zajec prosil psa? Kaj je naredil zajec? Kakšen je bil zajec? Kaj je naredil pes?

Sedaj pa odpri še berilo na str. 59.

<https://folio.rokus-klett.si/?credit=LIB2BERILO&pages=59&layout=single>

Kaj si opazil/a? Kam bi spadalo novo besedilo k pravljici ali pesmici? Kako veš? Koliko kitic ima pesem? Ali dobiš kakšno rimo? Kdo bolj natančno pripoveduje o tem, kaj se je zgodilo, pesnik ali ta, ki pravljico pripoveduje?

Sedaj pa še primerjaj pesem in pravljico. Kako je naslov pravljice? Kdo jo je napisal? Kako je naslov pesmi? Kdo jo je napisal? Kaj vse je enako v obeh besedilih?

Če je kdo doma pripravljen igrati, si razdelita vlogi in zaigrajta prizor. Pa veliko ustvarjalnosti.

**MAT Denar**

Če želimo imeti kakšno stvar, moramo ponjo v trgovino in jo plačati. V Sloveniji in še v mnogih drugih državah se imenuje naš denar evro. Simbol je €. Ker imaš prilogo z denarjem v učilnici, si poskušaj sam izdelati nekaj kovancev – kovinski denar in bankovcev – papirnati denar. Vrednosti si oglej v učbeniku <https://folio.rokus-klett.si/?credit=LIB2UCMAT&pages=80-81>.

Oglej si sliko stojnic s cenami in odgovori na vprašanja: Kaj pomenijo zapisi na listkih? Kaj pomeni številka in kaj znak, ki stoji za njo? Pri nekaterih cenah je številka razdeljena z vejico. To pomeni, da je vrednost v evrih in centih. Katero sadje/zelenjava je najdražje, katero najcenejše? Katero sadje/zelenjava stane enako?

Z izdelanim denarjem nastavi vrednosti predmetov.

Reši še naloge v DZ (3. del) str. 84.

<https://folio.rokus-klett.si/?credit=LB2-prenova-3&pages=84&layout=single>

**SPO**

**2. A**

**Preverjanje znanja**

Reši naloge v DZ – 79 ali

<https://folio.rokus-klett.si/?credit=LB2-prenova-3&pages=79&layout=single>

Preizkusi se še v reševanju kviza Pomlad - utrjevanje.

**KVIZ**

**2. B**

Jablana in letni časi

V učbeniku za okolje si oglej in preberi, kako se spreminja jablana.

<https://folio.rokus-klett.si/?credit=LIB2UCOKL&pages=59&layout=single>

**UČNI LIST**

V zvezek za SPO preriši in prepiši, kar je zapisano in narisano na listu Sadno drevo in letni časi. Na jablane ustrezno doriši cvetove, liste, jabolka. Pazi na barve listja in jabolk, upoštevaj letne čase.

Lahko si ogledaš še risanko, ki prikazuje rast jablane in njeno spreminjanje. <https://www.youtube.com/watch?v=chNwmpqSa78>